ISIGIDIMI SAMAXOSA, DECEMBER 1, 1887. 93

EZASE BAYI.

UmQomboti ne tyalike.—Ngomhla we Cawa 13th No­vember 1887 kwakuko idabi pakati kwama qabambola nekatyana lase Sikolweni amaxosa odwa. Kubonakala ukuba abafana base Sikolweni bate ngokukanuka umqomboti bada bawuyela kwa Mpundu, apo bafike bazalisa kona izisu zabo banxila. Omnye kubo, u William Matrose unyana we gqoboka lase ma Xoseni, uxabene nenye indodana yo qaba. Lite lakumkulela ngentonga, atelela amanye amadodana asemfundweni zalila kaloku, seyahlulelene ebomvu ne xwebileyo. Igxotiwe eye *Genoetschap,* yarola, yasinga e Damini apo ikeyaqokelelana kona. Kute xa ipumayo inkonzo yokumka komhla kwaditywana kanjako, yancotulwa kaloku eyase mfundweni yaposwa ngezindlu ifingwe kakubi ngamaqaba, kuba yayinxila kakubi eyase mfundweni. Kuxa ke abapuma etyali- keni bate za ukuya kungena ezindlwini zabo. Impi egxotwayo ikwele nge yadi yangena ngefestile ezindlwini. Angene amaqaba, afaka intonga kuyo yonke into, akaketa no “ ndilele ” no “ ndivela etyalikeni, nondingumfazi. Umfo ka Ngesi, umhlabeli wase Babe ufunyenwe xa aya kungena endlwini yake epuma etyalikeni, zalila zenza isipango pezu kwentloko yake. Yati kuba ngum Ndlambe, umfo oneratshi ngobu-Ndlambe nangobutyumka bake, wasuka wapepisa umnqwazi wake wodwa, benza bade badikwa bam- shiya emi engawanga nokuwa, engenalo nalunye uduma kuba ubetwe zinto zinxila. Ulukuni lomfo ka Ngesi kuba umzimba wonke wauxele yimivumbo nentloko izingongoma yonke. Amagwala axokonxe ezinyosi ngelixesha kuxa abalekayo aya ngakwa mfundisi wawo, owamangaliswayo ukuti kanti ikaba lingasangeni etyalikeni nje lihamba kwa Mpundu emqombotini.

Nge Cawa elandelayo umfundisi utete shushu ngalento wada waxela nento ayive itetwa nga Belungu ababeye kwenza ityalike kwa Mpundu, wati bati bate kumfana wase mfundweni okumtsha kukuhle isi Ngesi, “kodwa lento ningayiyeki nje kanti iyanigezisa kutenina? Ute yena ''Ewe u Mdali asikuko nokuba uyasitanda kuba usipa umqomboti yonke imihla, mna nokuba ndifile uya kunditabata andise ezulwini aze kona andonwabise ngomqomboti!” - -

Saza sakuva zwi ndini! Madoda makulu ase Bayi nalo usapo Iwenu kwa Mpundu luhlutana namaqaba ngomqomboti. Lusaquba i Jubili na kwa Mpundu usapo Iwama kolwa. Lomqomboti wona ugwetyelwe ninina lento kuse- Iwa ngokutanda kwa Mpundu? Upina umteto wako Ntami-bomvu?

Ndim,—Fel’uhlanga.

Indoda nomfazi.

Ngobusuku be Cawa (20th Nov.) e Bayi kupunywe ipulo ngama dyakini amabini ase Weile, nelinye lase Babe, kunye nomfana, owesine, nomnini pulo owesihlanu. Isizekabani kulahleka umfazi wotsbato wobutsha bendodana ebusuku. Ite yakuputaputa pakati kobusuku indoda yeva ukuba seyilele yodwa, umkile umfazi. Ivukile ke yafuna, ihamba ipulapula eminxunyeni yezilotile endlwini zamasoka. Ite yakufika ndlwini itile, eyenye yendawo ebiranela kuzo yeva ama dum-dum namasebezo ekute kwaqondakala ukuba elinye ilizwi lityebile kunelinye, lati elincinane kulamazwi yanguye kanye u No.—Ivakele isiti pakati kwayo indodana, “ namhlanje kumhlana uya kuqauka

lomtshato.” Yatsho yemka ukuya kufuna amanqina. Kuxa intsimbi iku 2 ekuseni. Izuze amadyakini amabini ase Wesile, (kuba lomfana uzakubanjwa ngumfuni e Wesile) yazuza lalinye e Babe, yazuza omnye umfana, baya ke bengamadoda amahlanu. Nqo-nqo-nqo,! emnyango. “ Yini ? “ Vula.” Opakati—“ Ndivule ungubani ufuna

ntoni ngeli xesha ” ? Omnye—Vula wena, ndingene bani- bani, ndifuna uno-Bani lowo unaye apo.” “ O! utsho? Akako ke lomntu apa.” Unge angaluqekeza ucango ala amadoda, lamkohla umyeni, waman'ukufukuka, ngumsindo wada wanga uza kungenwa sesisifo kutiwa sisitipu ngumsindo. Ema amadoda apikela ukuba kosa elapa. Kute xa intsimbi ishiya isitatu wanduluka umfana waya kuhlaba umkosi emapoliseni amhlope. Ate wona makaye kubafundisi wona akazingeni into zamaramente kuba akaziqondi zi *mysteries* (nyiqi). Tyosinalala, wabuya umfana edanile, nanko eya kutabata umfundisi wase Wesile wati akufika Iwavulwa ucango ngumnini ndlu, selede waxoba nangozwane. Ngena mfo umkupe lomfazi wako, kusile ngoku.” Waposeleka pakati umyeni, kwatandana. Yaba ngama duntsu-duntsu. Hayi ala amadoda. Kwafunwa ke. Tu kwintwazana yimbi inkolonkoloza pantsi kwe

Qoni. “ O yinile,! ngumntu wumbi” atsho amadoda agoduka esozela. Umfazi lowo ude wafunyanwa kusasa kwenye indlu evalelwe kona yenye indodana. Kubonakele kamva ukuba umyeni makacele uxolo kulondoda ayipazamise ebusuku nesikolobo (umtwenyana) sayo.

SONKA SENTSIPO.

AMAGAMA ABAVOTI.

[Asikuko nokuba siyabulela ukulungiswa ngumhlobo wetu u Silwangangubo. Salahlekiswa kuqala lipepa lase Bayi, okwesibini lelakwa Rulumente.—ED. S.]

Kwi *Government* *Gazette ye* 27 September 1887 nezi-

landelayo kwabonakala izaziso ezibini ezixela ukuba lifikile ixesha lokuba abafuna ukuba babe ngabavoti mabanikele amagama abo kumagosa amiswe nga Rulumente.

Esinye yi *Government* *Notice No.* 763 *of 1887,* esingiswa

kubantu base—Kimberley nabase Barkly. Kweso saziso ke kutiwa umntu ukuze abe ngumvoti makabe uzuza imali enge ngapantsi kwe £100 ngonyaka, okunye abe uzuza amashumi amahlanu kunye nokudla.

*Le* *asiyiyo eyetu into,* emaude nawe Mr. Editor upazanyiswe luhlobo engeniswe ngalo kwi *Gazette.* Ude wapinda kabini ukankanya *ikulu leponti.*

Enye into nantso kwi page 569 ye *Gazette ye* 27 September 1887 1st column: Ipaulwa ngokuba yi *Govern­ment Notice* No. 762.

Apo ke wabona ukuba umntu ozuza £50 or £25 *kunye nokutya* ngonyaka unokungena abe ngumvoti.

Lendawo ndiyipaula kuba ngati iya kuba tintela abantu kuba nase Bayi apa ndive bebuza ukuba zingapina ezi zinto iyodwa na eye *Mvo*, iyodwa na eye *Sigidimi.*

Ndixolele ngokwenza olupau,

Ndisicaka sako

SILWANGANGUBO.

INTSINGISELO ZAMA QALO ESI-XOSA.
No. 5.

[W. W. G.]

*'Umsont'onyikinyiki?*

Eliqalo lizekelwe ekubeni usinga ebekutungwa ngale ingubo zenkomo, imigqweto, izikaka njalo-njalo ibilolwo nkomo. Kwaye kwixa elipambili bekutungwa ngameva, zingekabiko izilanda, ziqale ukubako, kwakufutwa izinyiti zaze zanda ngakumbi kona kwakufika abelungu nengcingongcingo zabo. Ke ubusiti umsonto ukuba umanzi awomile, okunye awunqumile pambili, usuke umane ufingana. Kwakona ema Xoseni bekuko imvaba kwanezibozi njalo- njalo. Ke zona bekuncwelwa imitya kwayentlonze, kuze kugqojozwe amaqondo apo lomtya uyakutubungela kona. Bekutike ukuba umtya lowo ubunyete-nyete, ufaniselana intunja yengqanda iwulungele, usuke uti wakufakwa, umane ufinga isixanti, ungavumi ukupumela kakuhle entu- njeni, kutiwe ke ngumsonto onyikinyiki.

Namhla sekutshiwo nakumntu ofihle intloko entweni, waxelisa esi silwana kutiwa yinyekevu. Kutiwa usuke wangumsilasila, ingqungqungu, umsont’onyikinyiki. Umntu onjalo uyandwetyelwa kunene, kuba sukuba engu Nxazonke, engafuni kwaziwa elona cala alilo, nangakulo, abehle aqondwe ukuba unamasheyi awakuntsulayo, liko Iona icala awopelela kulo, Umntu onjalo ungumsont’onyikinyiki.

*Inqweme* *le nkau lidliwa babini, owesitatu ngumnqakadi.*

Le nyamakazi iyi nkau, inomhluzi oyole kunene, injalonje inqweme layo ludlwabevu. Kube kusiti iqinga lokudliwa kwayo ngamadodana, iti yakubulawa, inqunyi-intloko nezandla nenyawo, ize liguqulwe negama layo kutiwe—yi Ntlakotshane, kungabi satshiwo ukutiwa yi nkau. Ke elqalo lizekelwe ekubeni bekusiti lakuvutwa inqweme layo, liviwe nga bambalwa, basilele abaninzi nangenxa yobuncinane balo kwanokuyola. Ebekuti nokuba batatu kudle ngokwanela babini, asilele owesitatu ongumnqakadi. Sekuti ke ngoko nokuba kugqugulwa into ngabantu abatile bodwa engenakuviwa ngabanye kwenziwe elo qalo kutiwe— Linqweme le nkau.